Курс за напреднали по философия на йога и източен окултизъм, Йоги Рамачарака
Курс за напреднали по философия на йога и източен окултизъм, Йоги Рамачарака
============================================================================


Тази книга на бележития духовен учител и автор Йоги Рамачарака включва 12 урока за напредналите ученици, които вървят по Пътя на себеразвитието.

Първите четири урока представят анализ и обяснения на основополагащото окултно ръководство „Светлина върху Пътя“ и са оценявани високо от учениците в областта на окултизма, както и от последователите на философията на йога.

Следващите три урока са посветени на отделните разклонения на философията на йога – Карма йога, Джнана йога и Бхакти йога, и съдържат богата, прекрасно структурирана информация по тези теми.

Осми и девети урок отделят внимание на дхарма, етиката на йога и философията на правилното действие. Те осигуряват общата основа, върху която могат да се срещнат различните духовни школи и течения.

Последните три урока са посветени на по-сложните метафизични и научни учения на йога. Те удивляват със своята яснота и всеобхватност, като в тях най-сложните метафизични и научни въпроси получават ясни и разбираеми отговори от древната философия на йога, представена на съвременен и достъпен език.

> „Слушайте и четете думите на учителите, но прилагайте към тях проверката на собствената си душа. Гледайте навътре в себе си с увереност, вяра и надежда, защото там е скрита искрата на Божествения пламък във вас.“
> 
> Йоги Рамачарака

